Na temelju članka 84. Statuta Osnovne škole kralja Zvonimira, Solin (u daljnjem tekstu: Škola), a u svezi s člankom 35. Zakona o ograničavanju uporabe duhanskih i srodnih proizvoda (Narodne novine, broj 45/17., 114/18.) i člankom 2. Pravilnika o načinu provođenja aktivnosti u školskim ustanovama na promicanju spoznaje o štetnosti uporabe duhanskih proizvoda za zdravlje (Narodne novine, broj 176/03.), Školski odbor Osnovne škole kralja Zvonimira, Solin , na prijedlog v. d. ravnateljice, na svojoj 6. sjednici održanoj dana 23. svibnja 2019. godine donosi

**PRAVILNIK O PROMICANJU SPOZNAJA O ŠTETNOSTI UPORABE DUHANSKIH I SRODNIH PROIZVODA**

**I. OPĆE ODREDBE**

**Članak 1.**

(1) Pravilnikom o promicanju spoznaja o štetnosti uporabe duhanskih i srodnih proizvoda (u daljnjem tekstu: Pravilnik) uređuje se predlaganje provedbenih aktivnosti kojima je cilj smanjenje uporabe duhanskih i srodnih proizvoda i usvajanje zdravijeg i kvalitetnijeg života bez pušenja, predlaganje i organiziranje provedbene aktivnosti kojima je cilj smanjenje uporabe duhanskih i srodnih proizvoda i usvajanje zdravijeg i kvalitetnijeg života bez pušenja, predlaganje i organiziranje izdavanja publikacija čiji je cilj promicanje nepušenja kao zdravog načina života, poduzimanje drugih aktivnosti od značenja za zaštitu zdravlja mladeži od štetnih utjecaja pušenja duhana i duhanskih proizvoda te osnivanje povjerenstva za borbu protiv pušenja.

(2) Izrazi u ovom Pravilniku navedeni u muškom rodu neutralni su i odnose se na osobe oba spola.

**Članak 2.**

(1) Zabranjeno je pušenje u svim zatvorenim prostorijama Škole, dvorištu i svim otvorenim prostorima Škole koji su funkcionalni dio prostora Škole.

(2) Zabranjeno je pušenje na prostoru koji je udaljen manje od 20 metara od ulaza u zgradu obrazovne ustanove.

(3) Znakovi zabrane pušenja trebaju biti istaknuti na ulazu u Školu kao i drugim vidljivim mjestima u Školi.

(4) Odredbe ovog Pravilnika odnose se na tijela Škole, radnike i učenike Škole.

(5) Ravnatelj Škole je odgovorna osoba za provedbu apsolutne zabrane pušenja u Školi.

**Članak 3.**

(1) Promicanje spoznaje o štetnosti uporabe duhanskih i srodnih proizvoda provodi se permanentno, ponajprije u Školi, a prema potrebi i izvan Škole.

(2) U provođenju odredbi ovog Pravilnika Škola surađuje s roditeljima, skrbnicima i mjerodavnim čimbenicima društvene zajednice. Program promicanja spoznaje o štetnosti uporabe duhanskih i srodnih proizvoda za zdravlje među djecom i mladeži svih dobi donosi ministar nadležan za obrazovanje.

**II. PROVEDBENE AKTIVNOSTI**

**Članak 4.**

U okviru provođenja aktivnosti kojima je cilj smanjenje uporabe duhanskih i srodnih proizvoda i usvajanje zdravijeg i kvalitetnijeg života bez pušenja, tijela Škole, učitelji i stručni suradnici trebaju odgajati učenike tako da izgrade negativan odnos prema uporabi duhanskih proizvoda, promicati tjelesno, duhovno i socijalno značenje zdravlja te promicati usvajanje zdravih životnih navika u radu i ponašanju.

**Članak 5.**

Uz aktivnosti iz članka 4. ovoga Pravilnika Škola će provoditi i druge aktivnosti za smanjenje uporabe duhanskih i srodnih proizvoda, te usvajanje zdravijeg i kvalitetnijeg života bez pušenja, u zavisnosti od novih zdravstvenih i stručnih dostignuća te financijskih i organizacijskih mogućnosti. Programi odvikavanja od pušenja te predlaganje i organiziranje izdavanja publikacija čiji je cilj promicanje nepušenja kao zdravog načina života.

**Članak 6.**

(1) Programi odvikavanja od pušenja te predlaganje i organiziranje izdavanja publikacija čiji je cilj promicanje nepušenja kao zdravog načina života provode se u okviru nastave i izvannastavnih aktivnosti.

(2) Programi iz stavka 1. ovoga članka obuhvaćaju programe za učenike, programe za učitelje i stručne suradnike te programe za roditelje.

**Članak 7.**

(1) Programima iz članka 6. ovoga Pravilnika utvrđuju se sadržaji, oblici izvođenja programa, trajanje programa te kadrovski, prostorni i drugi uvjeti.

(2) Programi iz članka 6. ovoga Pravilnika donose se u svezi s upoznavanjem učenika sa štetnostima i rizicima uporabe duhanskih i srodnih proizvoda, u svezi s organiziranjem slobodnog vremena učenika, u svezi s uključivanjem učenika u kulturno-umjetničke i sportske aktivnosti, u svezi sa sudjelovanjem učenika u školskim i izvanškolskim natjecanjima, u svezi s izradom zajedničkih projekata učenika, učitelja i stručnih suradnika, u svezi s organiziranjem izleta i odlascima u prirodu, u svezi s odvikavanjem od uporabe duhanskih i srodnih proizvoda, u svezi s promicanjem uspješnog roditeljstva, u svezi s osposobljavanjem učitelja i stručnih suradnika za učinkovito promicanje spoznaja o štetnosti uporabe duhanskih i srodnih proizvoda.

**Članak 8.**

Programi iz članka 6. i članka 7. ovog Pravilnika sastavni su dio godišnjeg plana i programa rada Škole.

**Članak 9.**

U provođenju aktivnosti iz članka 4. i izvođenju programa iz članka 6. i članka 7. ovog Pravilnika Škola će omogućiti učenicima korištenje školskog prostora i opreme u slobodnom vremenu.

**Članak 10.**

Kod izdavanja školskih glasila i drugih tiskovina Škola je dužna osigurati djelomičnu zastupljenost sadržaja koji se odnose na promicanje neuporabe duhanskih i srodnih proizvoda.

**Članak 11.**

Pisane obavijesti, informacije, letke, plakate i slično kojima se promiče neuporaba duhanskih prerađevina, trebaju biti istaknute na vidljivim mjestima u Školi.

**III. POVJERENSTVO U BORBI PROTIV PUŠENJA**

**Članak 12.**

(1) U Školi se osniva Povjerenstvo za borbu protiv pušenja (u daljnjem tekstu: Povjerenstvo).

(2) Povjerenstvo ima 3 člana, predsjednika i dva člana.

(3) Članove Povjerenstva se imenuje ravnatelj iz reda učitelja i stručnih suradnika na vrijeme od četiri (4) godine.

(4) Predsjednika Povjerenstva imenuje ravnatelj.

(5) Ravnatelj može članove Povjerenstva razriješiti i prije isteka roka na koji su imenovani ako za to postoje opravdani razlozi.

**Članak 13.**

Povjerenstvo:

1. prati pojavnost pušenja u Školi, proučava i promiče nepušenje kao zdrav način života i rada,

2. prati ostvarivanje aktivnosti iz članka 4. i izvođenje programa iz članka 6. i 7. ovog Pravilnika,

3. daje školskim tijelima, učiteljima i stručnim suradnicima prijedloge i mišljenja u svezi uočenim problemima pušenja,

4. predlaže programe i aktivnosti odvikavanja učenika i radnika Škole od pušenja,

5. predlaže nabavu primjerene literature i potrebnih sredstava,

6. predlaže i sudjeluje

u izradi prigodnih publikacija s promicanjem nepušenja,

7. surađuje s udrugama, školama i tijelima koja se u okviru svog djelokruga bave promicanjem nepušenja,

8. obavlja i druge poslove u skladu sa Zakonom, podzakonskim aktima i ovim Pravilnikom.

**Članak 14.**

(1) Sjednice Povjerenstva saziva i predsjedava im predsjednik Povjerenstva.

(2) Na sjednicama Povjerenstva se vodi zapisnik.

(3) Zapisnik potpisuju predsjednik i zapisničar.

(4) Sjednicama Povjerenstva obvezno prisustvuje ravnatelj Škole bez prava odlučivanja.

(5) Na sjednicama mogu biti nazočni članovi Vijeća roditelja i/ili Vijeća učenika.

(6) O pozivu drugih osoba na sjednice povjerenstva odlučuju ravnatelj i predsjednik Povjerenstva.

**Članak 15.**

Članovi povjerenstva odlučuju većinom glasova svih članova Povjerenstva.

**IV. FINANCIRANJE**

**Članak 16.**

Sredstva potrebna za realizaciju sustavnih odgojnih, informativnih i promidžbenih aktivnosti i cilju smanjenja i ograničavanja uporabe duhanskih i srodnih proizvoda osiguravaju se u državnom proračunu.

**V. PRIJAZNE I ZAVRŠNE ODREDBE**

**Članak 17.**

Ravnatelj će imenovati članove Povjerenstva iz članka 12. ovog Pravilnika u roku od 15 dana od dana stupanja na snagu ovog Pravilnika.

**Članak 18.**

Izmjene i dopune ovog Pravilnika donose se po istom postupku po kome je i usvojen.

**Članak 19.**

(1) Ovaj Pravilnik stupa na snagu osmog dana od dana objave na oglasnoj ploči Škole.

KLASA: 011-01/19-01/01

URBROJ: 2180/16-05/1-19-6

Solin, 23. svibnja 2019.

Predsjednica Školskog odbora:

Marijana Anić

Ovaj Pravilnik objavljen je na oglasnoj ploči Škole dana 27. svibnja 2019. godine, a stupio je na snagu dana 04. lipnja 2019. godine.

v. d. Ravnateljica:

Snježana Rađa